Aki Berg

Aki-Petteri Arvid Berg (s. 28. heinäkuuta 1977 Raisio) on pelaajauransa lopettanut suomalainen jääkiekkopuolustaja, joka toimii nykyään jääkiekkohuoltajana. Viimeiset kautensa hän pelasi SM-liigassa Turun Palloseurassa. Hän pelasi yhdeksän kautta NHL:ää Los Angeles Kingsissä ja Toronto Maple Leafsissä. 

 Ura 
Berg pelasi juniorina jääkiekkoa muun muassa TPS:ssa. Ensimmäiset aikuisten pelit hän pelasi kaudella 1993–1994. 

Aki-Petteri Berg on kaikkien aikojen nuorin TPS:ssa SM-liigaa pelannut jääkiekkoilija.

NHL:n kykyjenetsijät kiinnostuivat Bergistä ison koon sekä hyvän liikkuvuuden ja laukauksen takia. Los Angeles Kings varasi Bergin NHL:aan vuonna 1995 varaustilaisuuden ensimmäisellä kierroksella ja numerolla kolme. Hän siirtyi NHL:aan heti syksyllä 1995 ja kuului kolmen kauden ajan Los Angelesin vakiokokoonpanoon. Hän oli joukkueen viides tai kuudes puolustaja. 

Kaudeksi 1998–1999 Berg palasi Suomeen ja pelasi yhden kauden TPS:ssa, mutta palasi jo seuraavana kautena takaisin Los Angelesiin. Maaliskuussa 2001 Los Angeles myi Bergin Toronto Maple Leafsiin, josta se sai vaihdossa Adam Mairin ja toisen kierroksen varausoikeuden. Ura Torontossa alkoi hyvin, ja Berg teki kauden 12 jäljellä olleessa ottelussa kolme maalia ja onnistui hyvin myös saman kauden pudotuspeleissä. Seuraavina kausina hän pelasi Toronton puolustuksessa hyvin. Berg pelasi 500. NHL:n runkosarjaottelun kaudella 2003–2004.

Berg pelasi Ruotsin Elitserienissä Timrå IK -joukkueessa NHL:n työsulun takia kaudella 2004–2005. Kaudella 2005–2006 Berg pelasi taas Toronto Maple Leafsin joukkueessa. Vuonna 2006 Berg ilmoitti, että tuo kausi on hänen viimeinen kautensa Pohjois-Amerikassa. Kaudeksi 2006–2007 hän siirtyi takaisin SM-liigaan, TPS:n joukkueeseen. Syyksi tähän hän ilmoitti perhesyyt. Berg loukkaantui elokuussa 2007 ja leikkaushoitoa vaativa olkapäävamma piti hänet pois peleistä vuoden 2008 tammikuun 24. päivään asti. Berg oli viimeisten kausiensa aikana useasti loukkaantuneena, ja hän ilmoitti heinäkuussa 2011 lopettavansa uransa. Hän oli sitä ennen ollut kolmessa leikkauksessa vuoden sisällä ja lääkäreiden kanssa keskusteltuaan tullut lopettamispäätökseen.

Berg on edustanut Suomen jääkiekkomaajoukkuetta kolmissa olympialaisissa (1998, 2002 ja 2006), viidesti MM-kisoissa sekä Jääkiekon maailmancupissa vuonna 2004. Berg voitti pronssia Latvian MM-kisoissa 2006 ja hopeaa Moskovan MM-kisoissa 2007. Lisäksi hän voitti hopeaa jääkiekon maailmancupissa Kanadassa 2004. Hänet valittiin Suomen A-maajoukkueen vuoden 2008 MM-kisojen leiriryhmään, mutta varsinaiseen kisajoukkueeseen hän ei mahtunut.

 Tilastot 
 1993–1994  TPS  SM-liiga  6  0  3  3  4          1994–1995  TPS  SM-liiga  5  0  0  0  4          Kiekko-67  I-div  20  3  9  12  34          1995–1996  Phoenix Roadrunners  IHL  20  0  3  3  18  2  0  0  0  4   Los Angeles Kings  NHL  51  0  7  7  29         1996–1997  Phoenix Roadrunners  IHL  23  1  3  4  21                 JMM  6  0  2  2  8   Los Angeles Kings  NHL  41  2  6  8  24          1997–1998  Los Angeles Kings  NHL  72  0  8  8  61  4  0  3  3  0        OK  6  0  0  0  6 1998–1999  TPS  SM-liiga  48  8  7  15  137  9  1  1  2  45        MM  12  0  0  0  29 1999–2000  Los Angeles Kings  NHL  70  3  13  16  45  2  0  0  0  2        MM  9  1  0  1  6 2000–2001  Los Angeles Kings  NHL  47  0  4  4  43                  MM  2  0  0  0  0   Toronto Maple Leafs  NHL  12  3  0  3  2  11  0  2  2  4 2001–2002  Toronto Maple Leafs  NHL  81  1  10  11  46  20  0  1  1  37        OK  4  1  0  1  2 2002–2003  Toronto Maple Leafs  NHL  78  4  7  11  28  7  1  1  2  2        MM  6  1  3  4  10 2003–2004  Toronto Maple Leafs  NHL  79  2  7  9  40  10  0  0  0  2 2004–2005  Timrå IK  SEL  47  6  14  20  46  7  0  0  0  6        MC  5  0  1  1  2 2005–2006  Toronto Maple Leafs  NHL  75  0  8  8  56                  OK  8  0  0  0  4                      MM  9  2  0  2  4 2006–2007  TPS  SM-liiga  54  5  19  24  62  2  0  0  0  0        MM  9  1  0  1  18 2007–2008  TPS  SM-liiga  14  0  6  6  28  2  0  0  0  0 2008–2009  TPS  SM-liiga  43  4  9  13  57  8  0  0  0  31 2009–2010  TPS  SM-liiga  35  1  4  5  62             2010–2011  TPS  SM-liiga  10  0  1  1  16            7 kautta  yhteensä  SM-liiga  215  18  49  67  370  21  1  1  2  76 9 kautta  yhteensä  NHL  606  15  70  85  374  54  1  7  8  47

 Yksityiselämä 
Berg on naimisissa Virve Bergin kanssa ja heillä on kaksi lasta.Aki Berg jättää NHL-kaukalot 

 Lähteet 


Bergin tiedot Jääkiekkomuseon sivuilla.

 Viitteet 

 Aiheesta muualla 
 Aki Berg nhlfinns.com:issa

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Los Angeles Kingsin varaamat pelaajat
Luokka:Vuonna 1977 syntyneet
Luokka:Elävät henkilöt